open-index/open-wikipedia-markdown huggingface dataset:
Euboja

**Euboja** (; sen. graikų *Εύβοια, Eúboia*) – antroji pagal dydį Egėjo jūros sala bei antra pagal dydį ir gyventojų skaičių Graikijos sala po Kretos. Tai kartu yra ir senovinis Graikijos regionas, taip pat ir dabartinė Graikijos prefektūra (nomas). Sala visiškai nepaliesta turizmo. Chalkidės miestas yra salos sostinė, kuriame gyvena musulmonai, graikai ir žydai.

Per jūrą ribojasi su Atika, Bojotija, Fokide.

## Geografija

Nuo žemyno salą skiria Eubojos jūra. Eubojos kontūrai žemėlapyje ilgi ir siauri, jūros arkliuko formos. Salos ilgis apie 150 km, o plotis kinta nuo 6 iki 50 km. Ji tęsiasi iš šiaurės vakarų į pietryčius, o per jos ilgį eina kalnų grandinė, kuri prasideda Tesalijoje ir tęsiasi į pietus nuo Eubojos aukštai iškilusiomis Androso, Tinoso ir Mykonoso salomis.

## Istorija
Euboja buvo kolonizuota iš Atikos, taigi buvo apgyvendinta jonėnų graikų. Jos didžiausi miestai buvo Chalkidė ir Eretrija. Eubojiečiai aktyviai vykdė prekybą visoje jūroje, kurdami savo kolonijas, tarp kurių buvo ir keletas kolonijų Sicilijoje. Eubojos pavyzdžio matų sistema buvo plačiai naudojama Atikoje ir Jonijoje.

VI a. pr. m. e. persai nusiaubė Eretriją, kuri po to nebeatgavo savo buvusios didybės, todėl pirmavo Chalkidė. Per visą V a. pr. m. e. Euboja kovojo dėl savo nepriklausomybės su Atėnais, kurie periodiškai pajungdavo salą ir ją valdydavo.

IV a. pr. m. e. sala atiteko Makedonijai, o vėliau perėjo Romos imperijai. Nuo makedoniečių valdymo 338 m. pr. m. e. iki turkų 1833 m. sala buvo daugybę kartų okupuota. Eubojoje yra labai ryškūs įvairių istorijos pėdsakų − nuo skirtingų Chalkidės religinių kultūrų iki XV a. albanų imigrantų palikuonių, kurie iki šiol kalba savo senąja arvanitikos tarme.
Usa (Nemunas)

**Usa** (, ) – upė Baltarusijoje, Minsko srityje. Prasideda Minsko aukštumoje, teka pietų kryptimi. Ties Pesočnojės gyvenviete susijungus su Loša tampa Nemunu.
Akratas

**Akratas** graikų mitologijoje – nemaišyto vyno dievas. Graikai vyną dažniausiai gerdavo maišytą su vandeniu, o Akratas greičiausiai buvo siejamas su šventiniu nesaikingumu.

Dioniso palydovas ir Eudrosinės (Geros nuotaikos) draugas.

## Šaltiniai
Sula (Nemunas)

**Sula** (brus. ir ) – upė Baltarusijoje, Minsko srityje; Nemuno dešinysis intakas. 

Prasideda Minsko aukštumoje. Pradžioje teka į pietus, vėliau suka į vakarus, pietvakarius. Įteka į Nemuną ties Berežno gyvenviete (Gardino sritis).
Adikija

**Adikija** graikų mitologijoje – neteisybės ir blogo darymo deivė. Vaizduojama kaip bjauri barbariška moteris su tatuiruota oda. Jai priešinga teisybės deivė Dikė, kuri dažnai vaizduojama mušanti Adikiją vėzdu.

## Išnašos
Asterionidės

**Asterionidės** graikų mitologijoje – trys najadės: **[[Akraja]]**, **[[Euboja (mitologija)|Euboja]]**, **[[Prosimna]]**.

Upės dievo Asteriono dukterys, buvusios mažos Heros auklės.

## Išnašos
Dikė

**Dikė** ( 'teisingumas') – graikų mitologijoje teisybės, sąžiningo teismo sprendimo ir teisių pagal papročius ir įstatymų deivė. Ji yra viena iš trijų horų. Jos seserys tvarkos deivė Eunomija ir taikos deivė Eirenė. Jos duktė – ramybės deivė Heskihija. Artimai siejama su Dzeusu ir minima kaip jo duktė.

Dikė artimai identifikuota su Dikajosine (teisingumas), Astraja (Mergelės žvaigždynas) ir su Praksidike (Teisingumo kvietėja). Dikei priešinga – neteisybės deivė Adikija.

## Išnašos
Ida

**Ida** gali reikšti:
* Ida – sen. graikų oreadė, Idos kalno Kretoje nimfa, kartu su Adrastėja globojusi kūdikį Dzeusą;
* Ida, Ila – sen. indų apstos deivė;
* Ida – asteroidas.
Isločė

**Isločė** (, ) – upė Baltarusijoje, Minsko ir Gardino srityse; Beržūnos (Nemuno baseinas) dešinysis intakas. Prasideda Minsko aukštumoje, prie Dzeržinskio kalno. Iš pradžių teka į šiaurę, vėliau pasuka į vakarus, prateka Rakovą. Žemupyje teka Nalibokų giria, įteka į Beržūną ties Bokšto gyvenviete.

Slėnis gilus, 0,3-0,5 km pločio. Vagos plotis 10–40 m. Isločėje gyvena margieji upėtakiai. Upe driekiasi turistiniai maršrutai.
Apeliavimas į natūralumą

**Apeliavimas į gamtą** () – loginė argumentacijos klaida, daroma, kuomet teigiama, kad kažkas yra gerai, kadangi tai yra natūralu, arba blogai, kadangi nenatūralu. Tai yra labai panašu į argumentą iš senumo, kadangi iš esmės teigiama, jog kaip yra, taip ir turi būti.

Tai yra klaida, kadangi jei kažkas yra *natūralus*, tai dar niekaip nereiškia, jog tai yra geras (elgesys, požiūris) ar teisingas (teiginys, idėja). Be to, terminas *natūralus* yra labai nevienareikšmis. Kalbant apie sveikatą, kur šis argumentas naudojamas dažniausiai, natūralūs dalykai žmogui gali tiek padėti, tiek kenkti. Tarp augalų yra ne tik vaistinių, bet ir nuodingų. Galiausiai, galima rasti labai daug pavyzdžių, kaip kažkas yra natūralu (paplitę gamtoje) ir visgi vienareikšmiškai nepriimtina (pavyzdžiui, sirgti yra labai natūralus dalykas), arba atvirkščiai: kažkas yra visiškai nenatūralu (daugiau gamtoje niekur nerandama) ir visgi labai priimtina. Pavyzdžiui, skiepai išgelbėjo milijonus žmonių gyvybių.

Apeliavimas į gamtą ypač dažnai naudojamas reklamose, pabrėžiant, kad „mūsų produktas yra natūralus“. Apeliavimu į gamtą rėmėsi ir socialinis darvinizmas. Kiti pavyzdžiai:

* Skiepai nenatūralu. Vaikiškomis ligomis geriau persirgti ir įgauti imunitetą natūraliai.
* Vaistai X yra gerai, nes jie yra pagaminti iš natūralių medžiagų.
* Genetiškai modifikuotas maistas yra blogai, nes jis nėra natūralus.

Apeliavimas į gamtą dažnai painiojamas su natūralistine klaida. Natūralistinė klaida daroma tuomet, kai naudojantis natūralistiniais terminais, bandoma apibrėžti žodžio *geras* reikšmė. Skirtumai tarp šių klaidų:
* Natūralistinė klaida yra apibrėžimo klaida, apeliavimas į gamtą – argumentacijos.
* Natūralistinė klaida yra klaida etikoje, apeliavimas į gamtą – logikoje.

## Šaltiniai
Stirbaičiai

**Stirbaičiais** vadinami kaimai:

* Plungės rajone;
* Tauragės rajone:
** Gaurės seniūnijoje;
** Žygaičių seniūnijoje.
Mikytai (Plungė)

**Mikytai** – kaimas Plungės rajono savivaldybės šiaurėje, Žemaitijos nac. parke, 5 km į pietvakarius nuo Barstyčių. Išsidėstęs Barstyčių miške, vakarinė kaimo dalis yra Skuodo rajone. Tarp gūdžių eglynų stūkso įdomus Mikytų alkakalnis, greta jo – įspūdingo dydžio akmuo su Velnio pėda ir aukojimo šulinys. Miške įrengtas Mikytų pažintinis takas.

## Gyventojai

## Galerija

Mikytu senosios kapines.2007-06-15.jpg|Kapinaitės 
Mikytu kaimo kapiniu koplytele.2007-06-15.jpg|Koplytėlė
Mikytai.207-06-15.jpg|Kaimo riboženklis
Mikytai.tvenkinys.2007-06-15.jpg|Tvenkinys šalia Mikytų kaimo
Mikytai2.2007-06-15.jpg


## Šaltiniai
Pūčkoriai (Žemaičių Kalvarija)

**Pūčkoriai** – kaimas Plungės rajono savivaldybės šiauriniame pakraštyje, 7 km į vakarus nuo Žemaičių Kalvarijos, Žemaitijos nacionaliniame parke.

## Gyventojai

## Kultūros paveldas
* Pūčkorių I piliakalnis, vad. Pile (I tūkst. – II tūkst. pr.).
* Pūčkorių II piliakalnis, vad. Pilies kalnu (I tūkst. pr.).
* Pūčkorių kapinynas (I tūkst. – II tūkst. pr.).
* Pūčkorių senosios kapinės vad. Maro kapais (XVI a. – XX a. pr.).
* Koplytėlė su ornamentuotu kryželiu ir Jono Nepomuko skulptūra.

## Šaltiniai

## Nuorodos
* Valstybės archeologijos komisijos medžiaga: Pūčkoriai 
* Kultūros vertybių registras: Koplytėlė su ornamentuotu kryželiu ir Jono Nepomuko skulptūra
Pūčkoriai (reikšmės)

**Pūčkoriais** vadinama:

* kaimai Plungės rajone:
** Babrungo seniūnijoje;
** Žemaičių Kalvarijos seniūnijoje;
* Vilniaus miesto dalis.
Aja (nimfa)

**Aja** graikų mitologijoje – šaltinio nimfa, Ajos miesto (geriau žinomo kaip Kolkidė) Juodojoje jūroje šulinio ar fontano najadė.

Ją buvo įsimylėjęs upės dievas Fasis. Gelbėdamasi nuo Fasio, Aja dievų paprašė išgelbėti ją nuo persekiotojo. Dievai jos išklausė ir pavertė neįtikėtino grožio to paties vardo sala. 

## Išnašos
Visvainiai

**Visvainiai** – etnokultūrinis kaimas Plungės rajono savivaldybės šiaurės rytuose, Žemaitijos nac. parke. Pietvakariuose telkšo Platelių ežeras. Seniūnaitijos centras.

## Gyventojai

## Šaltiniai
Stirbaičiai (Plungė)

**Stirbaičiai** – kaimas Plungės rajono savivaldybėje, Žemaitijos nac. parke, 3 km į pietvakarius nuo Beržoro. Kaimas yra išlaikęs savitą etnokultūrinę aplinką.

## Gyventojai

### Žymūs žmonės
* Stirbaičiuose 1902 m. gimė ekonomistas, žurnalistas, redaktorius Pranas Razma.

## Šaltiniai
Kanados ordinas

**Kanados ordinas** (, ), – garbingiausias civilinis Kanados valstybės apdovanojimas, įsteigtas 1967 m. Tai yra aukščiausias Kanados civilinis ordinas bei pagrindinis Kanados garbės sistemos ordinas. Narystė ordine teikiama remiantis lotynišku šūkiu, paimtu iš hebrajų kalbos - „Jie trokšta geresnės šalies“ (lotyniškai: desiderantes meliorem patriam).

Egzistuoja trys laipsniai: **Kanados ordino kompanionas** (**C.C.**, aukščiausias), **Kanados ordino valdininkas** (**O.C.**) bei **Kanados ordino narys** (**C.M.**, žemiausias).

## Šaltiniai
Aidos

: *Šis straipsnis apie graikų mitologijos deivę, apie Formulės 1 trasą žiūrėkite straipsnį [[Trasa TI]].*
**Aidos** (**Aedos**, **Aida**, **Aeda**) graikų mitologijoje – kuklumo ir pagarbos deivė, Prometėjo duktė. Ji buvo artima deivės Nemezidės palydovė. Aidos buvo pagarbos ar gėdos teigiama savybė, sulaikanti žmones nuo blogo darymo.

## Išnašos
Aigajas

**Aigajas** (**Aigajus**) graikų mitologijoje – fajakų salos upės dievas, Okeano ir Tetijos sūnus. Fajakų žemė kartais identifikuojama su Korkiros sala. Vinintelė minima jo duktė najadė Melitė, kitos vadinamos aigdidėmis.

## Išnašos
Karija (Japonija)

**Karija** () – miestas Aičio prefektūroje, Japonijoje. Čia gyvena apie 145 tūkst. gyventojų.
## Istorija
Sengoku laikotarpiu Karija buvo pilies miestas ginčytinoje teritorijoje. Dėl valdžios šioje srityje varžėsi Imagavos ir Odos klanai, kartais savo teises pareikšdavo silpnesni vietiniai klanai (Mizuno ir Macudairos klanai). Tokugava Iejasu senelis iš motinos pusės Mizuno Tadamasa atstatė Karijos pilį XVI a. viduryje. Mizuno klanas gudriai perėjo iš Imagavos į Odos Nobunagos pusę, o vėliau į Tojotomi Hidejoši stovyklą. Šis perkėlė Mizuno klaną į Isės žemę. Tokugava Iejasu leido Tadamasos anūkui Mizuno Kacunari grįžti į protėvių žemę po Sekigaharos mūšio kaip Karijos daimyo. Edo laikotarpiu Kariją valdė įvairūs klanai, kol ji atiteko Doi klanui 1734 m. Šis valdė teritoriją iki Meidži restauracijos.

Miestas oficialiai įkurtas 1950 m. balandžio 1 d.
## Ekonomika
Mieste veikia kelios garsios „Toyota Motor Corporation“ dukterinės įmonės – „Toyota Industries Corporation“, „Aisin-Seiki“ ir „Denso Corporation“.

## Miesto simboliai
Oficiali miesto gėlė – glotnusis vilkdagis, medis – kamparinis cinamonas.

## Miestai partneriai

*  Misisauga, Ontarijas, Kanada

## Nuorodos

* Oficiali svetainė 
* Aičio švietimo universitetas
* Karijos liuteronų bažnyčia
Boisis

**Boisis**, **Boizis** (,  ) – Aidaho valstijos (JAV) sostinė, didžiausias pagal gyventojų skaičių Aidaho miestas bei Ada apygardos centras. Prie Boisio upės esančiame mieste, pagal 2000 metų JAV gyventojų surašymo duomenis, gyveno 205&nbsp;671 žmogus. Boisis taip pat yra 104 didžiausias pagal gyventojų skaičių JAV miestas. Pavadinimas kilęs iš  'miškingas'.

## Demografija

2000 m. duomenimis mieste gyveno 185&nbsp;787 žmonės. 92,15 proc. gyventojų – europidai, 0,77 proc. – juodaodžiai, 2,08 proc. – azijiečiai, 4,53 proc. – lotynų amerikiečiai.

## Šaltiniai
Virkšai

**Virkšai** – kaimas Plungės rajono savivaldybės šiaurės rytuose, 3 km į pietvakarius nuo Gegrėnų, Žemaitijos nac. parke. Seniūnaitijos centras. Netoliese telkšo Maudučio ežeras.

## Etimologija

Kaimo vardas – tikriausiai vandenvardinis vietovardis, kilęs Virkšos – taip dar yra vadinamas Platelių ežeras.

## Gyventojai

## Šaltiniai
Madisonas (Viskonsinas)

**Madisonas** () – miestas JAV, Viskonsino valstijos sostinė, Deino apygardos centras. 2010 m. duomenimis mieste gyvena 233 209 gyventojai. Remiantis šiais duomenimis, Madisonas yra antras pagal gyventojų skaičių Viskonsino miestas po Milvokio bei 81-as pagal gyventojų skaičių JAV miestas. Svarbus transporto centras – veikia oro uostas, plentai ir greitieji geležinkeliai jungia su Milvokiu, Čikaga. Elektrotechnikos, radioelektronikos, medienos, maisto pramonė. Veikia keli muziejai, teatrai, observatorija, simfoninis orkestras, tyrimų ir bandymų laboratorijos. Labai svarbus JAV švietimo centras. Zoologijos ir botanikos sodai. Dėl aplink miestą telkšančių ežerų, Madisonas neretai vadinamas „Keturių ežerų miestu“.

## Istorija
Miestas pradėtas kurti 1836 m. ir buvo iškart pavadintas tais metais mirusio ketvirtojo JAV prezidento Dž. Madisono garbei. Po metų pradėta Viskonsino sostinės pirmojo kapitolijaus statyba. 1848 m. įkurtas Viskonsino-Madisono universitetas. Miesto plėtrą paskatino 1854 m. nutiestas geležinkelis. Dabartinis valstijos kapitolijus buvo baigtas statyti 1917 m.

## Lietuviai
Pirmieji lietuviai Madisone apsigyveno po Antrojo pasaulinio karo. Kai kurie jų studijavo ir dirbo Viskonsino universitete. Jame ispanų literatūrą dėstė Birutė Ciplijauskaitė, sociologiją ir antropologiją Vytautas Kavolis, lietuvių kalbą Violeta Kelertienė. Vietos lietuvių liaudies šokių kolektyvas dalyvauja JAV ir Kanadoje rengiamose Tautinių šokių šventėse, Dainų šventėse, kituose renginiuose. XXI a. pr. mieste ir jo apylinkėse gyveno apie 50 lietuvių.

## Šaltiniai

## Nuorodos
* Oficialus miesto tinklalapis
Tikrasis žvynbaravykis

**Tikrasis žvynbaravykis** () – baravykinių (*Boletaceae*) šeimos, žvynbaravykių (*Strobilomyces*) genties grybų rūšis.

* **Augimo vieta**
Lapuočių miškai: ąžuolynai, beržynai, drebulynai.
* **Augimo laikas**
Vasara, ruduo.
* **Pagrindiniai požymiai**
Žvynuotas, gauruotas, įpjauta trama rausta, juoduoja.

Vaisiakūniai dideli. Kepurėlė 5-15 cm skersmens, apaugusi stambiais pilkais, pilkai rudais ar net juodais žvynais, mėsinga. Vamzdeliai pilkai balti, seni - rusvi, iki 3 cm ilgio, paspausti rausvėja. Kotas 8–15×1–3 cm, vienodo storio, pilkas, senas - juodai rudas ar net juodas, kietas, su žiedu a tik su jo liekana, plaušuotai gauruotas. Trama pilkšva, perpjauta ar perlaužta rausvėja, vėliau išblunka iki pilkai juosvos. Sporos 10–14×8,5–11 μm.

**Būdingi požymiai:** žvynuota kepurėlė, gauruotas kotas, su žiedu.

Kai kuriuose šaltiniuose nurodoma, kad nevalgomas. Labai retas, kol kas rastas tik Žemaitijos nacionalinio parko miškuose, Platelių Pilies saloje. Lietuvos sengirių reliktas. Šilumamėgis. Saugomas.

Rūšis paplitusi kaimyniniuose kraštuose Lenkijoje, Latvijoje, Estijoje.

## Literatūra
**Lietuvos grybų atlasas**, Vincentas Urbonas, Kaunas, LUTUTĖ, 2007, ISBN 978-9955-692-59-1, 42 psl.
Viskonsin Delsas

**Viskonsin Delsas** () – miestas Jungtinėse Amerikos Valstijose, Viskonsino valstijoje, 80 km į šiaurės vakarus nuo Madisono, prie Viskonsino upės. Miestas yra išsidėstęs keturiose Viskonsino apygardose: Adamso, Kolumbijos, Sauko ir Džiuno apygardose.

Kartu su netoliese esančiu Deltono ežeru, vieta vadinama *the Dells*. Apylinkės pasižymi vaizdingomis uolomis. Išplėtotas turizmas. Kasmet šią vietovę aplanko maždaug 3 milijonai turistų.

Viskonsino Delse veikia 18 uždarų ir 3 atviri vandens pramogų parkai, todėl miestelis neoficialiai vadinamas pasaulio vandens pramogų sostine. Tarp kitų pramogų yra golfas, minigolfas, kartai, jodinėjimas.

Dėl pigios sezoninės darbo jėgos poreikio miestelyje dirba daug užsieniečių iš įvairių pasaulio šalių. Vasaromis miestelyje gyvenančių asmenų skaičius smarkiai išauga.

## Istorija
Gyventojai pradėjo kurtis 1838 m. Augo dėl medienos pramonės, ypač 1850 m. pastačius tiltą per Viskonsino upę. 1853 m. įrengta užtvanka, 1857 m. – geležinkelio tiltas. Pradžioje gyvenvietė vadinta Kilburnu (geležinkelių prezidento garbei), bet 1931 m. pervadinta į Viskonsin Delsą.

1936 m. liepos 13 d. užfiksuota aukščiausia temperatūra buvo net 46 °C. Apie 1970 m. čia ėmė kurtis vandens atrakcionų parkai.

## Šaltiniai
Kuna

Žodis **kuna** gali reikšti:

* kuna – senovės Rusios smulki moneta
* kuna – Kroatijos piniginis vienetas;
* Kuna – kaimas Vilniaus rajone;
* Kuna – dešinysis Neries intakas;
* Kuna – miestas JAV.
Bislama

**Bislama** – kreolų kalba, viena iš valstybinių Vanuatu kalbų. Bislama yra tarptautinio bendravimo kalba daugiau kaip šimtui tūkstančių Vanuatu kalbų vartotojų. Tai labiausiai paplitusi kalba šalyje. Yra leidžiami laikraščiai, transliuojamos radijo laidos.

Bislama yra vadinamojo Melanezijos pidžino (Melanesian English) rūšis, todėl ji suprantama žmonėms, kalbantiems Papua pidžinu (*Tok Pisin*) ir Saliamono salų pidžinu.

Dauguma žodžių kilę iš anglų kalbos, taip pat nemažai prancūzų ir vietinių kalbų kilmės žodžių. Bislamą galima vadinti kalba su anglų kalbos žodynu ir malajų-polineziečių kalbų gramatika.

## Išnašos

## Nuorodos

* 
*
Dagiai (reikšmės)

**Dagiais** vadinami kaimai:

* Mažeikių rajone;
* Pasvalio rajone;
* Tauragės rajone;
* Ukmergės rajone.
Pitija

**Pitija** (*Pitys*) graikų mitologijoje – nimfa oreadė, kurią persekiojo Panas. Ją dievai pavertė pušimi, kad ši pabėgtų nuo gerbėjo. Gali būti upės dievų Ladono ar Alfėjo duktė. 

## Išnašos
Kuna (JAV)

**Kuna** – nedidelis, vienas iš greičiausiai augančių Aidaho valstijos miestų, JAV.

Kuna yra maždaug už 40 km nuo Boisės.

2006 m. Kunoje gyveno maždaug 13000 gyventojų, palyginus 2000 m. gyveno vos – 5382. Tai tryliktas greičiausiai augęs miestas JAV (2000 iki 2002 m. laikotarpis). Miestas plečiasi, nes čia atvyksta gyventi daug žmonių iš Boisės, tačiau dažniausiai šie žmonės dirba Boisėje, o gyvena – Kunoje.

## Nuorodos

* City Of Kuna – Oficiali miesto svetainė 
* ILoveKuna.com 
* Kunos komercijos rūmai
Roberto Colautti

**Robertas Damianas Kolautis** (; g. 1982 m. gegužės 25 d. Kordoboje) – iš Argentinos kilęs Izraelio futbulininkas.

## Karjera
Karjerą pradėjo Argentinoje, 2000–2002 m. žaidė Boca Juniors klube. 

Vėlesniais metais rungtyniavo AC Lugano (2002), Banfield (2002–2003).

2003 m. grįžo į Argentiną ir 2003–2004 m. atstovavo Boca Juniors.

2004–2007 m. rungtyniavo Haifos „Maccabio“ klube.

2007 m. persikėlė į Borussia Mönchengladbach (Vokietija).

Grįžo į Izraekį ir rungtyniavo Tel Avivo „Maccabi“.

Vėliau žaidė Kipre Anorthosis Famagusta ir AEK Larnaca.

## Rinktinė

Nuo 2006 m. atstovavo Izraelio nacionalinei rinktinei.

2006 m. rugsėjo 2 d. debiutavo rinktinėje rungtynėse prieš Estiją. Izraelio atstovai minimaliu rezultatu palaužė varžovus ir iškovojo pergalę. Vienintelį įvartį šeštą rungtynių minutę pelnė būtent Roberto Coloutti.

## Asmeninė informacija
2006 m. kovą vedė merginą iš Izraelio ir įgijo Izraelio pilietybę. 

Be Izraelio, turi Argentinos ir Italijos pilietybes.

## Laimėjimai
* Primera División (Argentina): 2003 m. Apertura
* Izraelio futbolo lyga: 2004–05, 2005–06, 2012–13 m.
* Toto taurė: 2005–06 m.
* 2. Bundesliga: 2007–08 m.
* Izraelio futbolo lygos rezultatyviausias žaidėjas: 2004–05 m.

## Išnašos

## Nuorodos
* Transfermarkt
Andrius Velička

**Andrius Velička** (g. 1979 m. balandžio 5 d.) – Lietuvos futbolo treneris, buvęs futbolininkas.

## Žaidėjo karjera
Puolėjas, pasirašęs sutartį su „Kauno“ klubu, tačiau 2006–2007 m. sezonui paskolintas Škotijos Premier lygoje žaidžiančiam Edinburgo „Hearts“ klubui. Šiame sezone Velička tapo rezultatyviausiu klubo žaidėju Škotijos lygoje. Jis mušė įvarčius mačuose prieš Celtic, Dunfermline Athletic FC ir kt. klubus. A. Velička 2000 ir 2006 m. išrinktas geriausiu Lietuvoje žaidžiančiu futbolininku. 2008 m. vasario mėn. žaidėjas buvo parduotas už rekordinę Lietuvos istorijoje – apie 1 milijoną svarų sterlingų sumą. Su  klubu Velička pasirašė 3,5 metų sutartį, tačiau Norvegijoje žaidė vos kelis mėnesius. 2008 m. birželio mėnesį  už 1 milijoną svarų sterlingų išpirko jo kontraktą.

2009 m. rugpjūčio 15 d. atliko medicininį patikrinimą ir pasirašė vienerių metų nuomos sutartį su Bristol City klubu. 2009 m. rugpjūčio 18 d. rungtynėse su QPR klubu, po keitimo praėjus 5 min. patyrė kairiojo kelio raiščių traumą. 2010 m. gegužės mėn. pabaigoje buvo įtrauktas į Rangers klubo sudėtį. 2010 m. rugpjūčio 31 d. iki sezono pabaigos buvo išnuomotas Aberdeen klubui.

2011 m. vasario 11 d. pasirašė trejų metų sutartį su Panevėžio „Ekrano“ klubu, tačiau 2012 m. liepą klubas dėl finansinių problemų atsisakė žaidėjo paslaugų, todėl futbolininkas perėjo į Azerbaidžano klubą AZAL PFK.

2017–2018 m. dirbo „Kauno Žalgirio“ klubo direktoriumi.

## Laimėjimai
* Geriausias Lietuvoje žaidžiantis futbolininkas (2): 2000, 2006
* Baltijos taurė (1): 2005
* LFF taurė (4): 2002, 2004, 2005, 2013/2014
* A Lyga (8): 1999, 2000, 2001, 2004, 2006, 2011, 2013, 2014

## Įvarčiai rinktinėje

## Trenerio karjera
2020 m. įgijo UEFA B trenerio licenciją. Dirbo Lietuvos jaunimo rinktinių asistentu.

2023 m. sausio mėn. įgijo UEFA A trenerio licenciją. 2023–2024 m. dirbo Lietuvos vaikinų iki 17 m. futbolo rinktinės treneriu.

2025 lapkričio mėn. įgijo UEFA Pro trenerio licenciją.

## Šaltiniai
Paulio draudimo principas

**Paulio draudimo principas** – kvantinės mechanikos principas, kurį suformulavo Volfgangas Paulis
1925 metais. Šis principas iš esmės paaiškina, kodėl vienas medžiaginis kūnas neleidžia kitam medžiaginiam kūnui pereiti kiaurai vienas per kitą (kiaurai pereiti gali tik šviesa). Paulio draudimo principas teigia, kad du identiški fermionai negali būti vienoje būsenoje vienu ir tuo pačiu laiko momentu. Matematinė šio principo formuluotė teigia, kad dviejų identiškų fermionų suminė banginė funkcija yra antisimetrinė. Fermionai tai yra dalelės su sukiniu, kartotiniu 1/2.

Tuo tarpu bozonų – dalelių su sukiniu, kartotiniu sveikam skaičiui (pvz., fotonai su 1 sukiniu) – vienoje kvantinėje būsenoje gali būti daug.

Tai yra svarbiausias fizikos principas, kadangi visos elementariosios dalelės, kurios sudaro medžiagą – elektronai, protonai ir neutronai yra fermionai.
Paulio draudimo principas taip pat sąlygoja periodinės elementų lentelės egzistavimą.

Pagal Paulio draudimo principą bet kurioje kvantinėje sistemoje (atome, molekulėje, kristale ir t. t.) kiekviename energiniame lygyje (orbitoje) gali būti ne daugiau nei du elektronai, taigi jų sukiniai turi priešingas kryptis. Todėl žemiausiame atomo lygyje (orbitoje) gali būti tiktai du elektronai, likusieji poromis užpildo aukštesnius lygius (orbitas).

## Nuorodos

* Paulio draudimo principas
Botijų kalba

**Botijų kalba** () – Butano Karalystės valstybinė kalba. Kaip pirmąja kalba ja kalba ngalopai, vakariniame Butane.

Žodis „dzongkha“ reiškia kalba (*kha*, ཁ་), kuria kalbama dzonge (*dzong*, རྫོང་); dzongai – tai tvirtovės tipo vienuolynai, kuriuos XII amžiuje po visą Butaną įkūrė Shabdrung Ngawang Namgyel.

## Klasifikacija
Dzongkha priklauso tibetiečių kalbų grupei. Ji turi lingvistinį sąryšį su dabartine tibetiečių kalba, kaip ispanų kalba su italų kalba. Šios šiuolaikinių kalbų poros prarado abipusį suprantamumą, bet jos dalijasi bendrą protėvių kalbą, kuri vis dar vartojama liturginiame kontekste. Tuo tarpu, kai religijos mokslininkai Ispanijoje ir Italijoje  studijuoja lotynų kalbą, Romos Katalikų Bažnyčios bažnytinę kalbą, vienuoliai Tibete ir Butane studijuoja senąją tibetiečių kalbą – šventąją Tibeto budizmo kalbą. Iki pat 1960 m. Butano mokyklose buvo mokoma šia kalba.

Dzongkha sudaro trys skirtingi dialektai: wang-the (kalbama Timpu ir Punakoje), haa ir šiaurinio Timpu, kurie kartais laikomi atskiromis kalbomis. Egzistuoja ir priešingas variantas: giminingos kalbos Butane, tokios kaip adapa, brokat, čocangacakha (20 000 kalbančiųjų), lakha (8 000), lajakha (8 000) ir lunanakha (700) laikomos dzonghos tarmėmis.

Kitos giminingos dzongkha kalbos yra sikimiečių (kalbama Sikime), groma (kalbama Kinijoje prie Butano šiaurės vakarų sienos), džirelių ir šerpų kalbos (Nepale). Laikoma, kad visų jų protėvynė buvo Čumbi slėnis (Kinijoje), iš kur paplito į dabartines teritorijas.

## Paplitimo arealas

Botijų kalba ir tarmės yra gimtoji kalba gyventojams aštuoniuose Butano rajonuose (Phodrange, Punakhe, Timpu, Gasoje, Paro, Haa, Daganoje ir Čukchoje). Taip pat šia kalba šnekančiųjų yra netoliese Vakarų Bengalijoje esančio Kalimpongo, kadaise priklausiusio Butanui. Botijų kalbos mokymas yra privalomas visose Butano mokyklose, o kalba yra *[[lingua franca]]* ir rajonuose, kur ši kalba ne gimtoji. Botijų kalba retai išgirstama už Butano ribų ir apylinkėse. Vis dėlto 2003 m. visas Butano/Australijos filmas „Keliautojai ir burtininkai“ sukurtas šia kalba.

## Nuorodos
* 
*
Baltarusijos vyrų futbolo rinktinė

**Baltarusijos vyrų futbolo rinktinė** – Baltarusijos Respublikai atstovaujanti futbolo komanda, kontroliuojama Baltarusijos futbolo federacijos. Susikūrė 1992 m., po SSRS žlugimo. Iki tol Baltarusijos žaidėjai žaidė SSRS rinktinėje. Nedalyvavo jokiame stambiame tarptautiniame turnyre.

## Dalyvavimas Europos čempionatuose
* 1962-1992 – *nedalyvavo, nes buvo SSRS sudėtyje*
* 1996-2024 – *neįveikė atrankos*

## Dalyvavimas pasaulio čempionatuose
* 1930-1994 – *nedalyvavo, nes buvo SSRS sudėtyje*
* 1998-2022 – *neįveikė atrankos*

## Žymiausi žaidėjai
* Sergėjus Aleinikovas
* Valentinas Belkevičius
* Sergėjus Gurenka
* Aleksandras Hlebas
* Vitalijus Kutuzovas
* Maksimas Romaščenka

## Nuorodos

* Oficiali svetainė
* Varžybų archyvas
* Rezultatyviausi ir ilgiausiai žaidžiantys žaidėjai
Levenbergo-Markardo algoritmas

**Levenbergo-Markardo algoritmas** yra skaitinis funkcijos (dažniausiai netiesinės) minimizavimo problemos matematinis sprendimas virš funkcijos parametrų erdvės.

Ši minimizavimo problema iškyla mažiausių kvadratų () kreivės apibrėžimo paieškoje (žiūrėkite: netiesinis programavimas).

Levenbergo-Markardo algoritmas (LMA) interpoliuoja tarp Gauso-Niutono algoritmo (GNA) ir gradientinio nuolydžio metodo. LMA yra labiau *atsparus* nei GNA. Tai reiškia, kad daugelyje atvejų jis suranda sprendimą, net jei pradžios taškas buvo labai toli nuo galutinio minimumo. Kitą vertus, *gerai besielgiančioms* funkcijoms ir su *gerais* pradiniais parametrais, LMA linkęs veikti šiek tiek lėčiau už GNA.

LMA yra labai populiarus kreivių funkcijų paieškos algoritmas; daugumoje programinės įrangos, kuri turi pagrindinius kreivių funkcijų radimo įrankius, realizuotas ir LMA.

## Problema

Algoritmo pagrindinė užduotis yra mažiausių kvadratų apibrėžimo problema: turint aibę empirinių duomenų porų (*t**i*, *y**i*), optimizuoti modelio kreivės *f*(*t*|**p**) parametrus **p** taip, kad išvestinių kvadratų suma :S(\mathbf{p}) = \sum_{i=1}^m [y_i - f(t_i \mid \mathbf{p}) ]^2\,
pasidarytų mažiausia.

(Apie notaciją: vengiama naudoti raidę *x*, nes kartais ji naudojama vietoj **p**, o kartais vietoj *t*).

## Sprendimas

Kaip ir kiti skaitiniai algoritmai, Levenbergo-Markardo algoritmas yra iteratyvi procedūra. Pradedant minimizaciją, vartotojas turi pateikti pradines reikšmes parametro vektoriui **p**, jas galima parinkti ir atsitiktinai. Bendru atveju standartinis pradinių duomenų apibrėžimas kaip **p**T=(1,1,…,1) suveiks gerai; kitais atvejais algoritmas konverguoja tik tada, kai parametrų vektorius jau yra sąlyginai arti galutinio sprendinio.

Kiekviename iteracijos žingsnyje parametro vektorius **p ** yra pakeičiamas naujai apskaičiuotu **p + q**. Siekiant nustatyti **q **, funkcijos *f**i*(** p+q **) yra aproksimuojamos pagal jų *linearizacijas*

: **f**(**p**&nbsp;+&nbsp;**q**) ≈ **f**(**p**) + **Jq**

kur **J** yra funkcijos **f** su parametru **p** Jakobianas.

Kvadratų sumos *S* minimume mes turime ∇**q***S* = 0. Apskaičiavus lygties dešiniosios pusės išvestinę ir prilyginus ją nuliui, gauname:

: (**J**T**J**)**q** = −**J**T**f**

iš kur galime apskaičiuoti **q** transponuojant **J**T**J**.
LMA pagrindas yra šios lygties pakeitimas 'prislopintu' variantu

: (**J**T**J** + λ.**I**)**q** = −**J**T**f**.

Slopinimo koeficientas (neneigiamas) λ yra koreguojamas kiekvienoje iteracijoje. Sparčiai mažėjant S galima naudoti mažesnę reikšmę. Taip algoritmas supanašės su GNA. Kitu atveju, jei iteracija nepakankamai sumažina liekaną, λ reikšmė gali būti padidinta, taip priartinant žingsniu arčiau prie gradientinio nuolydžio krypties. Panašus slopinimo koeficientas yra ir Tichonovo reguliarizavime, kuris naudojamas sprendžiant tiesines blogai suformuluotas problemas.

Jeigu gauto žingsnio ilgis arba kvadratų sumos redukcijos iki parametro vektoriaus **p** tampa trumpesnis už apibrėžtą minimumą, iteravimas nutraukiamas. Paskutinis parametro vektorius **p** yra laikomas sprendimu.

## Šaltiniai
* Levenberg-Marquardt algorithm
Atgimimas (krikščionybė)

**Iš naujo atgimę** – krikščionybėje terminas, dažniau vartojamas protestantų evangelikų ir krikščionių fundamentalistų, tikinčiajam, patikėjusiam Kristumi bei priėmusiam krikščionišką krikštą, apibūdinti. *Iš naujo atgimę* nėra nauja religija arba naujas judėjimas, tai daugiau naujai patirtas jausmas, kilęs bendraujant su Dievu per Jėzų Kristų, kuris saugo visus tuos, kas jo klauso, nuo nuodėmių. Ši idėja remiasi tuo, kad krikščionis gali iš naujo dvasiškai atgimti, suteikdamas sau naujo gyvenimo viltį ir suplanuotą gražią ateitį. Tuomet viskas, kas sena, nurašoma ir žmogui suteikiamas *naujas gyvenimas*, tikint krikščioniškomis tiesomis.

Šio termino naudojimas pagrįstas Jėzaus pamokslais. Štai keletas citatų iš Biblijos:
"Iš tiesų, iš tiesų sakau tau: jei kas neatgims iš naujo, negalės regėti Dievo karalystės. " - Evangelija pagal Joną 3:3, taip pat "Kas gimė iš kūno, yra kūnas, o kas gimė iš Dvasios, yra dvasia. " - Evangelija pagal Joną 3:5-6.
Krikščionybėje tai reiškia naują pradžią, kuri žemėje pasireiškia savo norų atsisakymu ir paklusimu Dievo valiai bei Jo Žodžiui, o danguje - gimimu Dievo šeimoje, tapimu Jo vaiku.

Šio termino sinonimais yra "gimimas iš aukšto", "atgimimas" ir kiti.

## Nuorodos
* Pamokslas #45: Naujas atgimimas 
* Pamokslas #18: Naujas atgimimas II 
* Kalvinistinis požiūris į atgimimą
Afrikos Tautų taurė

**Afrikos Tautų taurė** (**Afrikos Nacijų taurė**)&nbsp;– svarbiausias Afrikos žemyno futbolo rinktinių turnyras. Organizuojamas Afrikos Futbolo Konfederacijos (CAF). Pirmasis Tautų taurės turnyras surengtas 1957&nbsp;m., jame dalyvavo tik Egipto, Sudano ir Etiopijos rinktinės (Pietų Afrika diskvalifikuota dėl apartheido politikos). Vėliau turnyras organizuotas kas vienerius&nbsp;– trejus metus, o nuo 1968&nbsp;m. organizuojamas kas dvejus metus, finalinėse varžybose dalyvauja 16 komandų. Atrankoje į turnyrą dalyvauja beveik visos žemyno šalys.

2019 m. čempionato dalyvių skaičius praplėstas iki 24.

## Rezultatai

## Nugalėtojų sąrašas

## Išnašos

## Nuorodos
* Afrikos futbolo konfederacija
Gintarėlis

**Gintarėlis** – berniukų ir jaunuolių choras Klaipėdoje.

## Istorija
1963 m. Rimantas Zdanavičius Klaipėdoje įkūrė berniukų chorą. 1966 m. kolektyvui suteiktas „Gintarėlio“ vardas.

1970 m. Klaipėdoje įkurta II vaikų muzikos mokykla (1995 m. Klaipėdos Jeronimo Kačinsko muzikos mokykla), kurioje atidarytas chorinio dainavimo skyrius. Čia „Gintarėlio“ choristai pradeda nuosekliai mokytis muzikos (solfedžio, muzikos istorijos, fortepijono, chorinio dirigavimo).

Dalyvavo tarptautiniuose ir Lietuvos konkursuose:
* 1991 m. Cantonigros (Ispanija) laimėta III vieta,
* 1995 m. Nanto (Prancūzija),
* 1995 m. Tarptautiniame Stasio Šimkaus chorų konkurse (Lietuva),
* 2000 m. European Confestival (Kalundborgas, Danija) laimėta I vieta,
* 2005 m. Tarptautiniame Stasio Šimkaus chorų konkurse  (Lietuva) laimėta II vieta .

## Choro vadovai
* 1963-1969 m. Rimantas Zdanavičius
* 1969-1973 m. Nelė Gricienė-Narbutaitė
* 1974-1984 m. Albertas Rožė
* 1985-2012 m. Juozas Kubilius
* Nuo 2013 m. Tomas Ambrozaitis.

Chormeisteriai: Marius Lingvenis, Petras Mikutis, Žydrė Sinkevičiūtė, Darius Povilionis.

## Išnašos

## Nuorodos
* Oficiali svetainė
Eurovizijos dainų konkursas 1978

**1978 m. Eurovizijos dainų konkursas** – dvidešimt trečiasis Eurovizijos dainų konkursas, vykęs 1978 m. balandžio 22 d. Prancūzijos sostinėje Paryžiuje. Konkurso nugalėtojais tapo Izraelio atstovai Yizhar Cohen & Alpha Beta su daina „A-Ba-Ni-Bi“.
Vincas Karoblis

**Vincas Karoblis** (1866 m. rugsėjo 20 d. Natiškiuose, Vabalninko valsčius, Rusijos imperija – 1939 m. gegužės 25 d. Gegutėje, Jonavos valsčius) – Lietuvos teisininkas, politinis bei visuomenės veikėjas.

## Biografija
Mokėsi Šiaulių gimnazijoje. 1894 m. baigė Kijevo universiteto Teisės fakultetą.

1895 m. Rygos apygardos teismo sekretoriaus padėjėjas, 1898–1908 m. sekretorius. 1908–1917 m. Vitebsko apygardos teismo vyresnysis notaras. Prasidėjus Pirmajam pasauliniam karui organizavo draugiją nukentėjusiems nuo karo šelpti, draugijos Vitebsko skyriaus pirmininkas.

1918 m. vasarą grįžęs į Lietuvą – vienas iš Teisingumo ministerijos kūrėjų, nuo 1919 m. liepos 22 d. – Kauno apygardos teismo narys. 1920 m. Steigiamojo Seimo rinkimų komisijos pirmininkas.

1920 m. birželio 19 d. – 1922 m. sausio 18 d. Kazio Griniaus vyriausybėje, 1922 m. vasario 2 d. – 1923 m. birželio 28 d. – Ernesto Galvanausko VII ir VIII vyriausybėse, bei 1925 m. rugsėjo 25 d. – 1926 m. gegužės 31 d. – Leono Bistro XII vyriausybėje – Lietuvos teisingumo ministras. 1922–1923 m. – ministro pirmininko pavaduotojas. 1924 m. vasario mėn. – 1925 m. rugsėjo mėn. – Valstybės kontrolierius. Po 1926 m. valstybės perversmo paleidus Trečiąjį Seimą gyveno savo ūkyje Subačiaus valsčiuje.

Krikščionių demokratų partijos narys. 1922–1923 m. – Pirmojo Seimo atstovas, 1923–1924 m. – Antrojo ir 1926–1927 m. – Trečiojo Seimų atstovas nuo Lietuvos ūkininkų sąjungos. Nuo 1927 m. gyveno savo ūkyje Subačiaus valsčiuje. Mirė ir palaidotas 1939 m. Subačiuje.

Vinco Karoblio kapas 1998 m. įtrauktas į Kultūros vertybių registrą (u. k. 4725) , 2005 m. pripažinta valstybės saugoma kultūros vertybė.

## Šaltiniai

## Nuorodos
* Vincas Karoblis (1866–1939)
* Vincas Karoblis (virtuali paroda) 
* Vincas Karoblis. Valstybės kontrolė
Laišva

**Laišva** (*Laelia*) – gegužraibinių (*Ochidaceae*) šeimos augalų gentis, kuriai priklauso daugiausia epifitinės ir kelios litofitinės orchidėjos. Stiebas trumpas, kai kurių rūšių iki 1 m ilgio. Žiedynas receminis, iki 30 cm ilgio, su 8 žiedais.
Žiedai būna įvairių spalvų – nuo baltos ir geltonos iki raudonos ir violetinės. Polinarijų sudaro 8 polinijos, pagal tai atskiriama nuo labai panašių katlėjų, kurios turi 4 polinijas.

Natūraliai paplitusi Meksikoje, Centrinėje Amerikoje, Brazilijoje, Vest Indijoje.

## Rūšys
Gentyje yra apie 60 rūšių:
* Baltoji laišva (*Laelia albida*)
* Cinoberinė laišva (*Laelia cinnabarina*)
* Geltonlūpė laišva (*Laelia jongheana*)
* Skiautėtoji laišva (*Laelia lobata*)
* Rausvoji laišva (*Laelia rubescens*)
ir kt.

## Nuorodos
* ''Laelia'' 
* Laelia Hybriden Orchidaceae Orchideengewächse 
* Laelia Photo Gallery 


Image:Laelia dayana0.jpg|*[[Laelia dayana]]*
Image:Laelia alaorii-flor.jpg|*[[Laelia alaorii]]*
Image:Laelia anceps2.jpg|*[[Laelia anceps]]*
Image:Laelia sincorana.jpg|*[[Laelia sincorana]]*
Image:Laelia rubecens.jpg|Rausvoji laišva (*Laelia rubescens*) 
Image:Laelia tenebrosa.jpg|*[[Laelia tenebrosa]]*
Eurovizijos dainų konkursas 1977

**1977 m. Eurovizijos dainų konkursas** – dvidešimt antrasis Eurovizijos dainų konkursas, vykęs 1977 m. gegužės 7 d. Jungtinės Karalystės sostinėje Londone. Konkurso nugalėtoja tapo Prancūzijos atstovė Marie Myriam su daina „L’oiseau et l’enfant“.

## Rezultatai
Aelo

Graikų mitologijoje buvo 3 personažai vardu **Aelo**:
* Viena iš harpijų, Taumo ir Elektros duktė. Su Borėju susilaukė Ksanto ir Podarko nemirtingų arklių.
* Viena iš Hipolitės amazonių. Ji pirmoji puolė Heraklį, kai šis atėjo Hipolitės juostos. Heraklis dėvėjo neįveikiamą Nemėjos liūto odą, todėl ji žuvo.
* Vienas iš Aktajono šunų.

## Šaltiniai
* „Antikos mitologijos žinynas“, Kaunas „Šviesa“, 1995
Eurovizijos dainų konkursas 1979

**1979 m. Eurovizijos dainų konkursas** – dvidešimt ketvirtasis Eurovizijos dainų konkursas, vykęs 1979 m. kovo 31 d. Izraelyje, Jeruzalėje. Konkurso nugalėtojais tapo šios šalies atstovai Gali Atari und Milk & Honey su daina „Hallelujah“.
Akvariumas

**Akvariumas** ( – vandens talpykla) – dažniausiai stiklinis indas ar įrenginys, skirtas laikyti, veisti, tirti ar demonstruoti vandens gyvūnus. Akvariumai būna įvairaus dydžio, juose paprastai imituojama natūrali aplinka, parenkant deguonies kiekį, temperatūrą, metabolitus, rūgštingumą, apšvietimą, auginant augalus.

Buitiniai akvariumai naudojami laisvalaikiui, juose dažnai laikomos mažos, spalvingos, egzotiškos išvaizdos žuvys.

Zoologijos soduose ir mokslo įstaigose įrengtuose akvariumuose tiriama vandens gyvūnų ekologija, biologija, selekcija.

Dideliems vandens gyvūnams (banginiams, delfinams, orkoms, vėžliams) laikyti skirti akvariumai vadinami *[[okeanariumas|okeanariumais]]* arba *[[delfinariumas|delfinariumais]]*.

Panašūs į akvariumą įrenginiai Britanijoje pradėti naudoti XIX a. ketvirtajame dešimtmetyje, siekiant apsaugoti laivais pervežamus retus augalus. Akvariumai pradėjo populiarėti po pademonstravimo parodoje 1851 m. *Akvariumo* terminas pirmą kartą panaudotas anglų natūralisto ir mokslo populiarintojo Ph. H. Gosse darbuose 1853 m.

## Lietuvoje
Lietuvoje didžiausi akvariumai yra Klaipėdos jūrų muziejuje (nuo 1975 m.), Ekologijos institute Vilniuje (nuo 1972 m.).

2005 m. prekybos centre „Mega“ šalia Kauno atidarytas vienas didžiausių prekybos centruose įrengtų akvariumų Europoje. Akvariumo aukštis siekia 10,65 m, plotis – 4 m, ilgis – 11 m, talpa – 170 000 litrų, kaina – 12 mln. litų. Jis patenka į pirmąjį aukščiausių pasaulio akvariumų dešimtuką. Statybai panaudota 90 t ypač patvaraus akrilo plokščių, atstojančių įprastą stiklą. Akrilo plokštės storis kai kur siekia 30 cm, o metalinė akvariumą laikanti konstrukcija pagaminta iš 20 tonų nerūdijančio plieno. Akvariumo techninėse patalpose išgaunamas tikras jūrinis vanduo, kuris yra perfiltruojamas biologiniais, putos paskirstymo, smėlio filtrais.

## Taip pat skaitykite

* Formikariumas
* Terariumas
Petras Karvelis

**Petras Karvelis** (1897 m. birželio 29 d. Jiestrakis, Šilavoto valsčius, dab. Prienų raj. – 1976 m. rugpjūčio 10 d. Baden-Badenas, Vokietija) – ekonomistas, Lietuvos politinis bei visuomenės veikėjas.

## Biografija
Žmona Veronika Karvelienė, duktė Ugnė Karvelis. 1907 m. pradėjo mokytis Marijampolės gimnazijoje, o 1917 m. baigė Martyno Yčo gimnaziją Voroneže. 1923 m. baigė Vroclavo universitetą, teisės daktaras.

1916–1917 m. vienas iš moksleivių ateitininkų vadovų, 1917 m. Lietuvių seimo Petrapilyje ir Lietuvių tarybos veikėjas, 1917–1918 m. redagavo Liaudies sąjungos laikraštį „Vadas“. 1918 m. vienas iš Lietuvos krikščionių demokratų partijos (LKDP) steigėjų, jos 1918 m. ir 1935 m. programų autorių. 1918 m. LKDP generalinis sekretorius, 1923–1926 m. partijos pirmininkas. 1919 m. vienas iš Ūkininkų sąjungos steigėjų ir vadovų. Pakaunėje valdė Noreikiškių dvarą.

1924 m. vienas iš Žemės banko steigėjų, jo pirmasis valdytojas. Dalyvavo steigiant bendroves „Inkaras“, „Lietmedis“, „Prekyba“, „Žaibas“. 1925 m. rugsėjo 25 d. – 1926 m. gegužės 31 d. Leono Bistro vyriausybėje finansų ministras. 1926–1927 m. Trečiojo Seimo atstovas. 1924–1933 m. atstovavo Lietuvai tarptautinėse ekonomikos konferencijose.

1938 m. gruodžio 11 d. Karvelis buvo ištardytas dėl studentų neramumų (buvo suimti Leonas Bistras (gruodžio 12 d.) ir Pranas Dielininkaitis (gruodžio 13 d.)). Gruodžio 18 d. jis dalyvavo Klaipėdoje įvykusiame pasitarime dėl Lietuvių aktyvistų sąjungos įkūrimo. Gruodžio 20 d. vos tik jis išlipo iš traukinio Kauno geležinkelio stotyje, jį laukė valstybės saugumo pareigūnai. Gruodžio 21 d. vidaus reikalų ministro Silvestro Leono nutarimu Karvelis trims mėnesiams buvo išsiųstas į Dimitravo priverčiamųjų darbų stovyklą.

1940 m. birželio mėn. TSRS okupavus Lietuvą išvyko į Vokietiją. 1940 m. vienas iš Lietuvių aktyvistų fronto steigėjų.

1944 m. buvo grįžęs į Lietuvą, bet netrukus su šeima išvyko į Austriją. Pasibaigus Antrajam pasauliniam karui apsigyveno Vokietijoje. Dalyvavo Vyriausiojo Lietuvos išlaisvinimo komiteto (VLIK) veikloje, buvo jo politinės komisijos pirmininkas, Tautos fondo, nuo 1952 m. VLIK’o vykdomosios tarybos narys.

## Šaltiniai
Žvynlielė

**Žvynlielė** (*Lepanthes*) – gegužraibinių (*Ochidaceae*) šeimos augalų gentis.

Natūraliai paplitę Antiluose, nuo Meksikos iki Bolivijos ir Brazilijos.

## Rūšys
Gana didelė gentis, kurioje apie 700 rūšių:
* *[[Lepanthes aculeata]]*
* *[[Lepanthes auriculata]]*
* *[[Lepanthes calodictyon]]*
* *[[Lepanthes convexa]]*
* *[[Lepanthes cymbium]]*
* *[[Lepanthes eciliata]]*
* Raudonoji žvynlielė (*Lepanthes eltoroensis*)
* *[[Lepanthes fiskei]]*
* *[[Lepanthes gargantua]]*
* *[[Lepanthes imbricans]]*
* *[[Lepanthes lucifer]]*
* *[[Lepanthes menatoi]]*
* *[[Lepanthes nummularia]]*
* *[[Lepanthes ophelma]]*
* *[[Lepanthes ovalis]]*
* *[[Lepanthes pilosella]]*
* *[[Lepanthes ribes]]*
* *[[Lepanthes simplex]]*
ir kt.
 

## Nuorodos
* ''Lepanthes'' 
* Lepanthes of Ecuador Identification Guide
* Orchid Species Photographs: ''Lepanthes''
Likastė

**Likastė** (*Lycaste*) – gegužraibinių (*Ochidaceae*) šeimos augalų gentis, kurią pirmą kartą aprašė Džonas Lindlis. Žiedai žalsvai geltoni ar balsvai rožiniai. Kai kurių rūšių žiedai kvapūs.

Natūraliai paplitusi Centrinėje Amerikoje ir Vest Indijoje. Auga ant medžių ir uolų nuo 500 iki 2500 m aukštyje virš jūros lygio. 

## Rūšys
Gentyje yra apie 30 rūšių:
* Kvapioji likastė (*Lycaste aromatica*)
* Rusvoji likastė (*Lycaste denningiana*)
* Stambiažiedė likastė (*Lycaste longipetala*)  
* Stambialapė likastė (*Lycaste macrophylla*) 
* Spalvingoji likastė (*Lycaste skinnerii*). Nacionalinė Gvatemalos gėlė.
* Dygioji likastė (*Lycaste xytriophora*)
ir kt.

## Nuorodos
* ''Lycaste'' 
* Galería de Orquídeas Peruanas: ''Lycaste''
Keterotė

**Keterotė** (*Lockhartia*) – gegužraibinių (*Ochidaceae*) šeimos augalų gentis, kurią 1827 m. aprašė Viljamas Hokeris (William Hooker) ir pavadino anglų botaniko David Lockhart garbei.

## Rūšys
Gentyje yra 33 rūšys:

## Nuorodos
* ''Lockhartia''
* Orchid Species Photographs: ''Lockhartia'' 
* Galería de Orquídeas Peruanas: Lockhartia
Paprastoji liudizija

**Paprastoji liudizija** (*Ludisia discolor*) – gegužraibinių (*Ochidaceae*) šeimos augalas, priklausantis  monotipinei **liudizijos** (*Ludisia*) genčiai.

Aukštis iki 15 cm. Stiebas storas, šliaužiantis, apaugęs pavieniais ar skrotelėje sukrautais barchatiniais lapais, kurių spalva nuo purpurinės iki nešvariai žalios, dažnai su sidabriškais plaukeliais. Žiedai smulkūs, balti ar geltonai balti, sukrauti ilguose žiedynuose.

Auga pietryčių Azijoje ir Indonezijoje drėgnų tropikinių miškų pomiškyje.

## Nuorodos
Dilbikiai

**Dilbikiai** – kaimas Skuodo rajono savivaldybės šiaurės rytuose, pasienyje su Latvija. Saugomas Visgaudžių akmuo Karstas.

## Gyventojai

## Šaltiniai
Eurovizijos dainų konkursas 1980

**1980 m. Eurovizijos dainų konkursas** – dvidešimt penktasis Eurovizijos dainų konkursas, vykęs 1980 m. balandžio 19 d. Nyderlanduose, Hagoje. Konkurso nugalėtoju tapo Airijos atstovas Johnny Logan su daina „What’s another year“.

## Rezultatai

## Balsavimų lentelė

Kiekvienai šaliai atstovaujantys komisijos nariai skiria 12, 10, 8, 7, 6, 5, 4, 3, 2, 1 taškus dešimčiai geriausių dainų.. Tačiau pirmą kartą šiais metais, šalių buvo reikalaujama atiduoti savo balsus didėjimo tvarka, 1, 2, 3 ir t. t.

### 12 taškų
Po 12 taškų surinkusios šalys

## Sugrįžtantys atlikėjai

## Delegatai
*  – Jenny Pippal
*  – Başak Doğru
*  – ?
*  – Jacques Harvey
*  – Kamal Irassi
*  – Mariolina Cannuli
*  – Bent Henius
*  – Arne Weise
*  – Michel Stocker
*  – Kaarina Pönniö
*  – Roald Øyen
*  – Gabi Schnelle
*  – Ray Moore
*  – Teresa Cruz
*  – Flip van der Schalie
*  – Fabienne Égal
*  – David Heffernan
*  – Alfonso Lapeña
*  – Jacques Olivier

## Nuorodos
* Oficiali Eurovizijos svetainė
Eurovizijos dainų konkursas 1982

**1982 m. Eurovizijos dainų konkursas** – dvidešimt septintasis Eurovizijos dainų konkursas, vykęs 1982 m. balandžio 24 d. Jungtinėje Karalystėje, Harogeite. Konkurso nugalėtoja tapo Vokietijos atstovė Nicole su daina „Ein bißchen Frieden“
Navapolackas

**Navapòlackas**  (arba ***Novopolockas***) – miestas šiaurės Baltarusijoje, prie Vakarinės Dvinos, 12 km į vakarus nuo Polocko. Naftos perdirbimo ir chemijos pramonės centras.

## Istorija

Įkurtas 1958 m. kaip naftininkų gyvenvietė. Miesto statusą įgijo 1963 m.

## Sportas
* FK Naftan Novopolock (futbolo klubas);
* „Atlant“ stadionas, kuris talpina 4,5 tūkst. žiūrovų.

## Šaltiniai
Gediminas Vagnorius

**Gediminas Vagnorius** (g. 1957 m. birželio 10 d. Vilkaičiuose, Plungės rajonas) – Lietuvos ekonomistas, politinis bei visuomenės veikėjas, signataras.

## Biografija
1975 m. baigė Telšių 4-ąją vidurinę mokyklą, 1980 m. Vilniaus inžinerinio statybos instituto Statybos ekonomikos fakultetą. 1987 m. LSSR MA Ekonomikos institute apgynė ekonomikos mokslų kandidato disertaciją tema „Ūkinių sprendimų priėmimo ekonominių svertų derinimo būdai“. 1988–1990 m. LSSR MA Ekonomikos instituto vyresnysis mokslinis bendradarbis.

1990 m. išrinktas į Aukščiausiąją Tarybą. Lietuvos nepriklausomos valstybės atstatymo akto signataras. Nuo 1991 m. Lito komiteto narys. 1991–1992 m. ir 1996–1999 m. ministras pirmininkas III ir VIII Vyriausybėse. 1992–2004 m. LR Seimo narys. 2004 m., 2008 m., 2015 m. ir 2016 m. nesėkmingai kandidatavo į LR Seimo narius, 2004 m. ir 2009 m. į Europos Parlamentą.

1993–1999 m. Tėvynės Sąjungos (Lietuvos konservatorių) Valdybos pirmininkas. 2000 m. balandžio 3 d. už nuolatinę Andriaus Kubiliaus vyriausybės kritiką pašalintas iš partijos, tapo naujai įkurtos Nuosaikiųjų konservatorių sąjungos pirmininku. 2004 m. šiai kartu su Jaunųjų krikščionių demokratų lyga susijungus į Krikščionių konservatorių socialinę sąjungą, tapo pastarosios pirmininku. 2010 m. sausio 23 d. susijungus Krikščionių konservatorių socialinei sąjungai ir Lietuvos krikščioniškosios demokratijos partijai su Seimo frakcija „Viena Lietuva“, išrinktas naujos Krikščionių partijos pirmininku. Aktyvus Visagino AE priešininkas.

2013–2017 m. Darbo partijos vicepirmininkas.

## Bibliografija
* Valstybės kūrimas – misija neįmanoma. – Vilnius: Lietuvos tarptautinių politinių ir ekonominių santykių institutas, 2010. – 132 p.: iliustr. – ISBN 978-609-95197-0-8

## Įvertinimas
* 1997 m. VGTU garbės daktaras 
* 1999 m. ordino už nuopelnus Lenkijos Respublikai Didysis Kryžius 
* 2000 m. Lietuvos nepriklausomybės medalis

## Šaltiniai

## Literatūra
* Gediminas Vagnorius: literatūros rodyklė / sud. O. Juršaitė, D. Darulytė. – Vilnius: Technika, 1997. – 53 p.: portr. – ISBN 9986-05-341-2

## Nuorodos

* Gedimino Vagnoriaus tinklaraštis 

|-

|-
Rasa Juknevičienė

**Rasa Juknevičienė** (mergautinė pavardė **Urbonaitė**; buv. **Rastauskienė** g. 1958 m. sausio 26 d. Tiltagalių k., Panevėžio raj.) – Lietuvos politikė, Kovo 11-osios akto signatarė.

## Išsilavinimas, profesinė veikla
1973–1976 m. mokėsi Panevėžio 10-ojoje vidurinėje mokykloje. 1977–1983 m. studijavo Kauno medicinos institute, baigusi studijas, 1983 m. dirbo Respublikinėje Panevėžio ligoninėje, 1984–1990 m. Pasvalio centrinės ligoninės pediatrė.

## Politika
1988 m. įsitraukė į Sąjūdžio veiklą, 1989 m. tapo Pasvalio Sąjūdžio Tarybos pirmininke. 1990–1992 m. Aukščiausios Tarybos- Atkuriamojo Seimo deputatė, Aukščiausiojoje Taryboje - Atkuriamajame Seime dirbo Sveikatos reikalų ir Savivaldybių komisijose. 

1996–2019 m. Seimo narė. 1999–2000 m. Seimo Pirmininko pavaduotoja. 1992–1996 m. Seimo opozicijos atstovė spaudai ir Tėvynės sąjungos (Lietuvos konservatorių) frakcijos referentė. 2008–2012 m. LR krašto apsaugos ministrė. Nuo 2019 m. Europos Parlamento narė.

Nuo pat partijos įkūrimo (1993 m.) – Tėvynės Sąjungos narė, 1996–1999 m. – TS valdybos narė, 1999–2015 m. TS (TS-LKD) pirmininko pavaduotoja. 

Nuo 2014 m. – JAV Europos politikos analizės centro (CEPA) Patariamosios tarybos narė.

2019 m. išrinkta į Europos Parlamentą.

## Apdovanojimai
* 2004 m. LDK Gedimino ordino Komandoro kryžius 
* Lietuvos nepriklausomybės 10-mečio medalis;
* Lietuvos Respublikos pakvietimo į NATO proga atminimo ženklas;
* Norvegijos Karalystės Karališkasis ordinas „Už nuopelnus“;
* Lietuvos šaulių sąjungos 90-mečio medalis;
* Lietuvos kariuomenės kūrėjų savanorių medalis.

## Nuorodos

* 2008 m. Lietuvos Respublikos Seimo rinkimai;
* http://www.xxiamzius.lt/archyvas/xxiamzius/20011003/zvil_01.html.

## Išnašos

|-
Eurovizijos dainų konkursas 1981

**1981 m. Eurovizijos dainų konkursas** – dvidešimt šeštasis Eurovizijos dainų konkursas, vykęs 1981 m. balandžio 4 d. Airijos sostinėje Dubline. Konkurso nugalėtojais tapo Jungtinės Karalystės atstovai – grupė Bucks Fizz su daina „Making your mind up“


Vaizdas:1981Bucks Fizz.jpg|**Bucks Fizz** – 1981 m. Eurovizijos nugalėtojai
Vaizdas:1981d2Lena Valaitis.jpg|Vokietijos atstovė **Lena Valaitis**
Vaizdas:1981luxJean-Claude Pascal.jpg|**Jean-Claude Pascal** – Liuksemburgo atstovas, 1961 m. laimėjęs Eurovizijos konkursą, šįkart turėjo tenkintis vienuolikta vieta.